section_heading: Vremenska procjena
paragraph_text: Budući da čimpanze i čovjek dijele matrilinearnog pretka, utvrđenje geološkog doba ovog posljednjeg pretka omogućuje procjenu stope mutacija. Ipak, nalaz fosilâ točno tog posljednjeg zajedničkog pretka bio bi ekstremno rijedak. CHLCA se često citira kao sidro za determinaciju mt-T<sub>MRCA</sub> jer su čimpanze genski najsličnija vrsta ljudima. No nisu poznati fosili koji bi predstavljali baš tog CHLCA-a. Vjeruje se da ne postoje fosili protočimpanzâ ili fosili protogorilâ koji su jasno identificirani. No Richard Dawkins u svojoj knjizi Pripovijest o precima predlaže da su robusni australopitecini, kao što je Paranthropus, preci gorila, dok su gracilni australopitecini preci čimpanza (vidi Homininae).